[pic] | EVROPSKA KOMISIJA | VISOKA PREDSTAVNICA EVROPSKE UNIJE ZA ZUNANJE ZADEVE IN VARNOSTNO POLITIKO |

Bruselj, 26.1.2011

COM(2011) 35 konč.

2011/0015 (NLE)

Skupni predlog

UREDBA SVETA

o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom

OBRAZLOŽITVENI MEMORANDUM

1. Uredba Sveta (ES) št. 1210/2003 določa nekatere omejevalne ukrepe za Irak v skladu s Skupnim stališčem 2003/495/SZVP in Resolucijo Varnostnega sveta Združenih narodov 1483 (2003). Člen 2 Uredbe (ES) št. 1210/2003 določa posebne ureditve glede plačil za izvoz nafte, naftnih proizvodov in zemeljskega plina iz Iraka, člen 10 pa glede imunitete pred sodnimi postopki nekaterih iraških sredstev.

2. Te ureditve so se uporabljale do 31. decembra 2007. Z Resolucijo 1859 z dne 22. decembra 2008 se je to obdobje podaljšalo do 31. decembra 2009. Varnostni svet Združenih narodov je z Resolucijo 1905 z dne 21. decembra 2009 sklenil, da se v skladu z zahtevo Iraka te posebne ureditve uporabljajo še do 31. decembra 2010. V skladu s Sklepom Sveta 2010/128/SZVP je bila Uredba (ES) št. 1210/2003 spremenjena z Uredbo (EU) št. 168/2010.

3. Varnostni svet Združenih narodov je z Resolucijo 1956 z dne 15. decembra 2010 sklenil te posebne ureditve podaljšati še za nadaljnjih 6 mesecev do 30. junija 2011 ter jih s tem datumom razveljaviti. V skladu s Sklepom Sveta 2011/…/SZVP je treba Uredbo Sveta (ES) št. 1210/2003 zdaj ponovno spremeniti.

2011/0015 (NLE)

Skupni predlog

UREDBA SVETA

o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 215(1) Pogodbe,

ob upoštevanju Sklepa Sveta 2011/…/SZVP o spremembi Skupnega stališča 2003/495/SZVP o Iraku[1],

ob upoštevanju skupnega predloga visoke predstavnice Unije za zunanje zadeve in varnostno politiko ter Komisije,

ob upoštevanju naslednjega:

4. V skladu z Resolucijo Varnostnega sveta Združenih narodov (VSZN) 1483 (2003) je člen 2 Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96[2] uvedel posebne ureditve glede plačil za izvoz nafte, naftnih proizvodov in zemeljskega plina iz Iraka, medtem ko je člen 10 navedene uredbe uvedel posebne ureditve glede imunitete pred sodnimi postopki nekaterih iraških sredstev. Te posebne ureditve so se uporabljale do 31. decembra 2010[3].

5. Resolucija VSZN 1956 z dne 15. decembra 2010 določa, da se te posebne ureditve uporabljajo še do 30. junija 2011 ter da se s tem datumom razveljavijo. V skladu s Sklepom Sveta 2011/…/SZVP je treba zdaj Uredbo Sveta (ES) št. 1210/2003 ustrezno spremeniti.

6. Da bi se zagotovila učinkovitost ukrepov iz te uredbe, mora ta začeti veljati takoj –

SPREJEL NASLEDNJO UREDBO:

Člen 1

Odstavek 3 člena 18 Uredbe (ES) št. 1210/2003 se nadomesti z naslednjim:

„3. Člena 2 in 10 se uporabljata do 30. junija 2011.“.

Člen 2

Ta uredba začne veljati na dan objave v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik […]

[1] UL L … , … 2010, str. … .

[2] UL L 169, 8.7.2003, str. 6.

[3] Uredba Sveta (EU) št. 168/2010 (UL L 51, 2.3.2010, str. 1).